open-index/open-wikipedia-markdown huggingface dataset:
Bensielpenisillien

**Bensielpenisillien**, ook bekend as **penisillien G**, is 'n antibiotikum wat gebruik kan word om 'n aantal bakteriese infeksies te behandel. Dit sluit in longontsteking, seerkeel, sifilis, witseerkeel, gasgangreen, leptospirose, sellulitis en klem-in-die-kaak (tetanus). Dit is nie 'n eerste-lynmiddel vir pneumokokkale meningitis nie. Bensielpenisillien word met 'n inspuiting in 'n aar of spier toegedien. Twee langwerkende vorms, nl. bensatienbensielpenisillien en prokaienbensielpenisillien is beskikbaar vir gebruik as binnespierse inspuiting.

Newe-effekte sluit in diarree, aanvalle, en allergiese reaksies , insluitend anafilakse. Wanneer dit gebruik word om sifilis te behandel, mag 'n reaksie bekend as Jarisch–Herxheimer voorkom. Dit word nie aanbeveel vir diegene met 'n geskiedenis van penisillienallergie nie. Gebruik tydens swangerskap is oor die algemeen veilig. Dit is in die penisillien en β-laktam klas van medikasie.

Bensielpenisillien is in 1929 ontdek en het in kommersiële gebruik gekom in 1942. Dit is op die WGO se Lys van Noodsaaklike Medisyne, die mees doeltreffende en veilige medisyne wat nodig is in 'n stelsel van gesondheidsorg. Die groothandelkoste in die ontwikkelende wêreld is VS$ 0.24 tot 2.72 per dag. In die Verenigde State kos 'n behandelingskursus VS$ 100 tot 200.

## Verwysings
Fenoksimetielpenisillien

duimnael|regs|Fenoksimetielpenisillien
**Fenoksimetielpenisillien**, ook bekend as **penisillien V**, is 'n antibiotikum wat nuttig is vir die behandeling van 'n aantal bakteriese infeksies. Dit word spesifiek gebruik vir die behandeling van strepkeel, middeloorontsteking (otitis media) en sellulitis. Dit word ook gebruik om te verhoed dat rumatiekkoors en ander infeksies vorm na die verwydering van die milt. Dit word per mond toegedien.

Newe-effekte sluit diarree, naarheid, en allergiese reaksies en anafilakse in. Dit word nie aanbeveel vir diegene met 'n geskiedenis van penisillienallergie nie. Dit is relatief veilig vir gebruik tydens swangerskap. Dit is 'n penisillien in die betalaktam familie van medikasie. Dit lei gewoonlik tot die dood van die bakterieë waarteen dit toegedien word.

Fenoksimetielpenisillien is die eerste keer in 1948 vervaardig. Dit is op die WGO se *Lys van noodsaaklike medisyne*, die mees doeltreffende en veilige medisyne wat nodig is in 'n stelsel van gesondheidsorg. Dit is ook beskikbaar as 'n generiese medikasie. Die groothandelkoste in die ontwikkelende wêreld is VS$ 0.05 tot 0.96 per dag. In die Verenigde State kos 'n behandelingskursus minder as VS$ 25.

Dit is minder aktief as bensielpenisillien (penisillien G) teen gram-negatiewe bakterieë. Fenoksimetielpenisillien het 'n spektrum van antimikrobiese aktiwiteit teen gram-positiewe bakterieë wat soortgelyk is aan dié van bensielpenisillien en 'n soortgelyke werkingsaksie, maar is aansienlik minder aktief as bensielpenisillien teen gram-negatiewe bakterieë.

Fenoksimetielpenisillien is meer suurstabiel as bensielpenisillien, wat toelaat dat dit mondelings geneem kan word.

Dit is nie aktief teen betalaktamase-vervaardigende bakterieë, wat baie stamme van stafillokokke insluit, nie.

## Verwysings
Komboegroen

Die kleur **komboegroen** is 'n donkergroen kleur.  Dit verteenwoordig 'n eetbare kelpplant uit Oos-Afrika.
duimnael|regs|Komboe van die kelpplant *Saccharina japonica*, die bron van die meeste komboe.

## Kleurkoördinate 
Volgens verskeie kleurskemas word **komboegroen** as volg voorgestel:

Bron: Pantone TPX[29]

## Sien ook 
* Lys van kleure
Joseph Dweba

**Joseph Dweba** (* 25 Oktober 1995, Carletonville) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op haker speel.

## Loopbaan 
### Goue Leeus / Suid-Afrikaanse Skole 
Dweba se eerste provinsiale verteenwoordiging was in 2011 toe hy vir die Goue Leeus se onder 16-span vir die Grant Khomo-week gekies is.

Twee jaar later het hy dieselfde provinsie by die Craven-week in Polokwane verteenwoordig. Hy het in al drie wedstryde gespeel waaronder die hoofwedstryd teen die Westelike Provinsie. Hy is daarna gekies om vir die Suid-Afrikaanse Skolespan en het in Augustus 2013 wedstryde teen Engeland, Frankryk en Wallis gespeel.

### Vrystaat Cheetahs / Suid-Afrika Onder-20 
Vir die 2014-seisoen is Dweba na Bloemfontein waar hy hom by die Vrystaat Cheetahs aangesluit het. In daardie jaar is hy ingesluit in die Suid-Afrikaanse o/20-span vir die Junior Wêreldbekertoernooi in Nieu-Seeland. Hy was ’n plaasvervanger in sy span se oorwinning van 33-24 teen Nieu-Seeland en het weer van die bank af in die eindstryd teen Engeland opgedraf, wat Suid-Afrika met 21–20 verloor het. Hy het ook in 2014 vir die Vrystaat se o/19-span in dié ouderdomsgroep se Curriebeker gespeel.

Nadat hy 'n enkele wedstryd vir die Bloemfontein Crusaders in die Gemeenskapsbeker gespeel het, is Dweba ingesluit in die Vrystaat se span vir die 2015 Vodacombeker. Hy het sy provinsiale eersterangse debuut teen die SWD Arende gemaak in ’n wedstryd wat sy span met 17–33 verloor het. Daardie jaar is hy weer ingesluit by die Suid-Afrikaanse o/20-span. Hierdie span het ’n wedstryd teen ’n Varsitybeker-droomspan gespeel met Dweba in die beginspan. Daarna is hy ingesluit in ’n toergroep wat na Argentinië gereis het en waar hy in altwee wedstryde gespeel het. MEt die span se terugkeer uit Argentinië is hy ingesluit in die finale span vir die 2015 Junior Wêreldbekertoernooi in Italië. Suid-Afrika het die toernooi in die derde plek afgesluit met ’n oorwinning teen Frankryk, ’n wedstryd waarin Dweba ’n plaasvervanger was.

## Eksterne skakels 
*
Fairey Barracuda

duimnael|Fairey Barracuda
Die **Fairey Barracuda** is 'n eenmotorige ligte bomwerper wat deur die Britse Lugmag gebruik was tydens die Tweede Wêreldoorlog. Die vliegtuig het sy nooiensvlug voltooi op 7 Desember 1940. Hierdie vliegtuig was die eerste Britse monovlerk, ten volle metaalvliegtuig, wat op vliegdekskepe gebruik was. 

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Voerstroper

[duimnael|'n Selfaangedrewe [John Deere-landbouimplemente|John Deere 5730 voerstroper.]]
[duimnael|240px|'n Video van 'n [New Holland voerstroper gesleep agter 'n John Deere 4020 trekker, met 'n Gehl-voerwa.]]
'n **Voerstroper** (ook bekend as 'n **kuilvoerkerwer**) is 'n plaasimplement wat voerplante oes om kuilvoer van te maak. Kuilvoer is gras, mielies of ander plante wat in klein stukkies gekap word, en gekompakteer saam in 'n stoorsilo, kuilvoerbunker, of in kuilvoersakke geberg word. Die kuilvoer word dan gegis om voer vir vee te verskaf.

## Gebruik 
Voerstropers kan implemente wees wat verbonde is aan 'n trekker, of hulle kan self-aangedrewe eenhede wees. In hierdie opset het hulle óf 'n drom (cutterhead) of 'n vliegwiel met 'n aantal vaste messe wat die kuilvoer fynkap. Hierna word dit uitgeblaas op 'n glybaan vanaf die stroper na 'n wa wat óf verbind is aan die stroper of deur 'n ander voertuig gesleep word. Die meeste groter masjiene het ook versnellers om materiaalspoed en laai-eienskappe te verbeter. Sodra 'n wa vol is, word die wa losgemaak en na 'n silo getrek vir aflaai, en 'n ander wa kan aangeheg word. 

Omdat mielies en gras verskillende tipes van snytoerusting benodig, is daar verskillende koppe vir elke tipe van kuilvoer, en hierdie koppe kan gekoppel en ontkoppel word van die stroper. Graskuilvoer word gewoonlik gesny voor die oes, sodat dit gelaat kan word om te gis. Mieliekuilvoer word direk van die koppe gesny, met behulp van swaaiende messe en groot saaglemme.

Klein familieplase gebruik nog steeds stropers wat gesleep word, dit is óf enkelkap, dubbelkap of presisiekap. Ouer masjiene was deur kabels beheer, daarna is hulle bedryf deur hidroulika en vandag word die nuwes deur elektronika beheer.

File:Chopping Grass for Silage - geograph.org.uk - 1343401.jpg|'n Trekker met 'n sleepwa loop langs 'n selfaangedrewe Claas Jaguar voerstroper
File:New Holland Forage Equipment.JPG|New Holland voerhanteringstoerusting
File:New_Holland_FR9000_forage_harvester.jpg|New Holland se selfaangedrewe FR9000 voerstroper
File:Forhaustar.jpg|'n Geparkeerde Serigstad-grasstroper wat deur 'n trekker gesleep word in Jæren, Noorweë
File:Forage bagging machine.JPG|'n Laaimasjien wat voer in sakke kan hanteer
File:Forage HarvesterCornHeadJuly2004.jpg|'n Kop vir die kap van mielies
Katoenplukker

duimnael|180px|Katoen is oorspronklik met die hand geoes
Die meganiese **katoenplukker** is 'n masjien wat katoen outomaties kan oes, op 'n manier wat oestyd verminder en vir maksimum doeltreffendheid sorg.

## Geskiedenis 
Katoen is oorspronklik met die hand geoes. In baie samelewings, soos Amerika, is gratis slawe-arbeid aangewend om katoen te pluk, met die verhoging van die plantasie-eienaar se winsmarges. Meganiese katoenpluk het prakties geword in 1944, toe *International Harvester* die eerste dosyn van hul suksesvolle kommersiële katoenplukkers vervaardig het.

## Konvensionele plukker 
duimnael|'n Katoenplukker aan die werk
duimnael|Die Case IH Module Express 625 pluk katoen en bou gelyktydig katoenmodules.
Die eerste plukkers was slegs in staat om een ry katoen op 'n slag te oes, maar was nog steeds in staat om tot veertig handarbeiders te vervang. Deesdae se katoenplukker is 'n selfaangedrewe masjien wat katoenpluis en saadkatoen van die plant verwyder tot en met ses rye op 'n keer.

Daar is vandag twee tipes plukkers in gebruik. Die een is die "stripper"-plukker, hoofsaaklik in gebruik gevind in Texas en Arkansas. Dit verwyder nie net die pluis van die plant nie, maar ook 'n redelike deel van die ander plantdele (soos onoopgemaakte bolletjies). Later word die plantmateriaal geskei van die pluise deur 'n proses waar swaarder dele voor die pluise in die mandjie val op die agterkant van die plukker. 

Die ander tipe plukker is die "spindle"-plukker. Dit maak gebruik van rye van doringdraad skilde wat teen 'n hoë spoed draai en die saadkatoen van die plant verwyder. Die saadkatoen word dan verwyder uit die skilde deur 'n teenroterende doffer en dan in die mandjie ingeblaas. Sodra die mandjie vol is, gooi die plukker die saadkatoen in 'n "modulebouer". Die modulebouer skep 'n kompakte "baksteen" van saadkatoen, wat ongeveer 21&nbsp;000&nbsp;pond weeg (16 gepakte bale), wat kan gestoor word in die veld of in die "oesvloer" totdat dit gepak word. Elke gepakte baal weeg ongeveer 480&nbsp;lb (218.2&nbsp;kg).

In ongeveer 2008 is die *Case IH Module Express 625* ontwerp in samewerking met plukkers en produsente, om 'n katoenplukker te lewer met die vermoë om modules te bou terwyl daar geoes word.
'n Bedryf-eksklusiewe aanboord ronde modulebouer is aangebied deur John Deere in 2007.

## Verwysings
Shahnameh

regs|duimnael|Shahnameh

Die ***Shahnameh*** (*Boek van Konings*, Persies: شاهنامه ) is 'n groot poëtiese opus (samestelling) deur die Persiese digter Ferdowsi. Die boek is rondom 1000 n.C. geskryf. 

Die Shahnameh bevat ongeveer 50000 versreëls wat elk uit twee koppels (verse met twee reëls) bestaan. Die * Shahnameh * is een van die langste epiese gedigte ter wêreld, en een van die grootste literêre werke van die Persiese taal. Dit vertel hoofsaaklik die mitiese, en tot 'n sekere mate, die historiese, verlede van die Persiese Ryk vanaf die skepping van die wêreld tot die Arabiese verowering van Iran in die 7de eeu. Moderne Iran, Azerbeidjan, Afghanistan en die groter streek wat beïnvloed is deur Persiese kultuur (soos Georgië, Armenië, Turkye en Dagestan) vier hierdie nasionale gedig.

Die werk is van die grootste belang in die Persiese kultuur en Persiese taal, wat as 'n literêre meesterstuk beskou word, en definieer die etno-nasionale kulturele identiteit van Iran. Dit is ook belangrik vir die hedendaagse aanhangers van Zoroastrianisme deurdat dit die historiese bande tussen die begin van die godsdiens en die dood van die laaste Sassanidiese heerser van Persië tydens die Moslem-verowering opspoor wat die Zoroastriese invloed in Iran beëindig.

230px|duimnael|Faramarz, suen van Rostam, betreur die dood van sy vader, en sy oom, Zavareh.

## Komposisie 
270px|duimnael|links|Die moord van Khosrau II in 'n manuskrip van die Shahnameh van Shah Tahmasp wat in 1535 deur Abd al-Samad gemaak is

Ferdowsi het die * Shahnameh * in 977 begin skryf en het dit op 8 Maart 1010 voltooi. Die *Shahnameh* is 'n monument van poësie en historiografie, synde hoofsaaklik die poëtiese omskakeling van wat Ferdowsi, sy tydgenote en sy voorgangers beskou het as die verhaal van Iran se antieke geskiedenis. Baie van hierdie verhale bestaan al in prosa, waarvan 'n voorbeeld die Abu-Mansuri Shahnameh is. 'n Klein gedeelte van Ferdowsi se werk, in gedeeltes verspreid oor die *Shahnameh*, is geheel en al van sy eie opvatting.

## Verwysings 
## Eksterne skakels
2017 Chinese Grand Prix

Die **2017 Formule Een Chinese Grand Prix** het op 9 April op die Shanghai Internasionale Renbaan plaasgevind. Dit was die tweede wedren van die 2017-kampioenskapseisoen en is deur Lewis Hamilton in sy Mercedes AMG gewen.

## Bande beskikbaar gestel 
Pirelli het die volgende bande aan alle spanne by Shanghai verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Stootskraper

regs|duimnael|'n Ou stootskraper van die First Tractor Company, op Xinbu-eiland, Hainan, China.
'n **Stootskraper** is 'n grondverskuiwingstoerusting (gewoonlik 'n kruiptrekker) toegerus met 'n groot metaalplaat (bekend as 'n lem) wat groot hoeveelhede materiaal op die grond kan verskuif. Dit word gebruik om  grond, sand, puin, of enige ander materiaal gedurende konstruksie- of omsettingswerk weg te stoot, en is tipies aan die agterkant met 'n klou-agtige toestel (bekend as 'n skeurtand of "ripper") toegerus om digsaamgepersde materiaal los te maak.

Stootskrapers kan gevind word op 'n wye verskeidenheid van plekke, myne en steengroewe, militêre basisse, swaarindustrie-fabrieke, padbouwerk, ingenieursprojekte en vir plaaswerk.

duimnael|'n Caterpillar D10N stootskraper toegerus met 'n enkele skeurtand.
Die meeste stootskrapers is groot en kragtige rusperspoor swaar toerusting. Die spore gee hulle uitstekende grondhouvermoë en mobiliteit deur 'n baie rowwe terrein. Wye spore help om die stootskraper se gewig te versprei oor 'n groot gebied (verminderde gronddrukking), en voorkoming dus insinking in sanderige of modderige grond. Ekstra wye spore is bekend as *moerasspore* of *LGP* (lae gronddruk) spore. Stootskrapers het ratkasstelsels wat ontwerp is om voordeel te trek uit die spoorstelsel en bied uitstekende trekkrag.

As gevolg van hierdie eienskappe word stootskrapers dikwels gebruik in padbou, konstruksie, mynbou, bosbou, die skoonmaak van grond, die ontwikkeling van infrastruktuur, en enige ander projekte wat hoogs mobiele, kragtige en stabiele grondverskuiwingstoerusting benodig.

## Eksterne skakels 
*
Teleskopiese hanteerder

duimnael|'n Teleskopiese hanteerder
duimnael|'n Tipiese " Roto" Teleskopiese hanteerder
'n **Teleskopiese hanteerder** is 'n masjien wat wyd gebruik word in die landbou en nywerheid. Dit lyk amper soos 'n vurkhyser, maar het 'n arm, wat dit meer van 'n kraan maak as 'n vurkhyser, met die groter veelsydigheid van 'n enkele teleskopiese of artikulerende arm wat vorentoe en opwaarts uit die voertuig kan uitbrei. Aan die einde van die arm kan die operateur een van verskeie aanhegsels pas, soos 'n emmer, palletvurke, gryper, of hyskatrol. Teleskopiese handteerders word soms *kersieplukkers* genoem in Amerika, omrede die naam verwys na enige vragmotor of swaartoerusting met 'n hysarm.

## Gebruike 
In die bedryf is die mees algemene aanhangsel vir 'n telehanteerder palletvurke en die mees algemene toepassing is om vragte na en van 'n plek onbereikbaar vir 'n konvensionele vurkhyser te beweeg. Telehanteerders het byvoorbeeld die vermoë om palletvrag te verwyder vanuit 'n sleepwa, en dit dan veilig op dakke en ander hoë plekke te plaas. Laasgenoemde toepassing sou andersins 'n hyskraan benodig het, wat nie altyd prakties of tyddoeltreffend is nie.

In die landbou is die mees algemene aanhangsel vir 'n telehanteerder 'n emmer of emmergryp, weer die mees algemene toepassing is om vrag na en van die plekke onbereikbaar vir 'n konvensionele masjien te beweeg, wat in hierdie geval 'n wiellaaier of graaflaaier is. Telehanteerders het byvoorbeeld die vermoë om vrag direk te bereik in 'n hoë-kant sleepwa of hopper.

## Beperkings in vermoë 
Die voordeel van die teleskopiese hanteerder is ook sy grootste beperking: as die arm uitstrek of klim terwyl dit 'n vrag dra, dien dit as 'n hefboom en veroorsaak dat die voertuig toenemend onstabiel raak, ten spyte van teengewigte wat in die agterkant gemonteer is. Dit beteken dat die opheffingskapasiteit vinnig daal as die werksradius (afstand tussen die voorkant van die wiele en die middelpunt van die vrag) verhoog. Wanneer dit gebruik word as 'n laaier word die enkele arm (eerder as twee arms) baie swaar belaai en selfs met versigtige ontwerp is dit uiteraard 'n swakheid. 

'n Voertuig met 'n 5&nbsp;000 pond (2,2 ton) kapasiteit met die arm teruggetrek mag in staat wees om so min as  veilig te lig met 'n ten volle uitgebreide arm teen 'n lae hoek. Dieselfde masjien met 'n 5&nbsp;000 pond ligkapasiteit met die arm teruggetrek mag in staat wees om soveel as  te ondersteun met die arm teen 'n 70° hoek.
James Bowie

**James (Jim) Bowie** (1796–1836) was 'n Amerikaanse avonturier wat in Kentucky gebore is. Bowie het help veg vir Texas se onafhanklikheid van Meksiko tydens die Texaanse Onafhanklikheidsoorlog. Hy was 'n mede-bevelvoerder in die slag van Alamo, waarin hy dan ook gesneuwel het.

duimnael|links|'n Bowie-mes
Bowie word as 'n Amerikaanse volksheld beskou. Stories van hom as 'n vegter, sommige werklik en ander fiktief, het hom 'n legendariese figuur in Texas se geskiedenis gemaak.

Die Bowie-mes is na hom vernoem, hoewel dit deur sy broer Rezin Bowie (1793–1841) ontwerp is. Dit is ’n groot mes met ’n lem wat ’n kurwe vorm.

## Verwysings 
## Eksterne skakels 
*
Pistagiogroen

Die kleur **pistagiogroen** verteenwoordig die kleur van die binneste vlees van 'n pistagioneut.

Die eerste aangetekende gebruik van pistagiogroen as 'n kleurnaam in Engels was in 1789.

duimnael|Pistagioneute wat nog ryp moet word

## Kleurkoördinate 
Volgens verskeie kleurskemas word **pistagiogroen** as volg voorgestel:

Kleurbron: ISCC-NBS Dictionary of Color Names (1955)--Color Sample of Pistachio Green (Color Sample #135). 
## Sien ook 
* Lys van kleure

## Verwysings
Hrithik Roshan

**Hrithik Roshan** (Engelse uitspraak: /ˈrɪtɪk ˈrɒʃən/, gebore 10 Januarie 1974) is 'n Indiese akteur wat in Bollywoodfilms verskyn. Die seun van die filmvervaardiger Rakesh Roshan, hy het 'n verskeidenheid van filmrolle vertolk en is ook veral bekend as 'n begaafde danser. Hy is een van die hoogste betaalde akteurs in Indië en hy het talle toekennings ontvang, waaronder ses Filmfare-toekennings.

Roshan het gereeld saam met sy pa gewerk. Hy het as 'n kinderakteur in verskeie films van die 1980's verskyn, en later het hy as 'n assistentdirekteur op vier van sy pa se films gewerk. Sy eerste leidende rol was in die box-office sukses *Kaho Naa... Pyaar Hai* (2000), waarvoor hy verskeie toekennings ontvang het. Optredes in die 2000-terrorismedrama *Fiza* en die 2001-ensemble-melodrama *Kabhi Khushi Kabhie Gham...* het sy reputasie in die bedryf gevestig maar sy films daarvolgens het minder sukses gehad.

Die 2003-wetenskapfiksie *Koi... Mil Gaya*, waarvoor Roshan twee Filmfare-toekennings (Beste Akteur en Beste Akteur – Kritici) ontvang het, was 'n keerpunt in sy loopbaan; hy het ook in suksesvolle opvolgprente: *Krrish* (2006) en *Krrish 3* (2013) verskyn. Hy het wydverspreide lof verdien vir sy filmrolle van 'n dief in die 2006-avontuurfilm *Dhoom 2*, die Mogolkeiser Akbar in die 2008-historiese film *Jodhaa Akbar* en 'n kwadrupleeg in die 2010-drama *Guzaarish*. Roshan het meer sukses behaal met die 2011-drama *Zindagi Na Milegi Dobara*, die 2012-wraakfilm *Agneepath* en die 2014-aksiekomedie *Bang Bang!*.

Roshan het sy debuut op die televisieprogram *Just Dance* (2011) gemaak, hy het later as 'n beoordelaar op dieselfde televisieprogram verskyn. Hy het die hoogste betaalde filmster op Indiese televisie geword en hy raak betrokke by 'n aantal humanitêre oorsake; verskeie handelsmerke en produkte is ook deur hom onderskryf. Roshan was getroud vir veertien jaar met Sussanne Khan, by wie hy twee kinders gehad het. Hy staan as een van die mees gewilde Indiese bekendes.

## Vroeë lewe en agtergrond 
Roshan is gebore op 10 Januarie 1974 in Mumbai in 'n Punjabifamilie. Sy pa, filmdirekteur Rakesh Roshan, is die seun van musiekdirekteur Roshanlal Nagrath; sy moeder, Pinky, is die dogter van die produsent en direkteur J. Om Prakash. Roshan het 'n ouer suster, Sunaina. Hy het sy onderrig aan die *Bombay Scottish School* verwerf. Hoewel Roshan 'n Hindoe is, sê hy "Ek is nie godsdienstig nie. Ek besoek nie tempels nie. Maar ek hoop daar is 'n almagtig."

## Filmografie en toekennings 
### Geselekteerde filmografie 
Roshan se mees krities en kommersieel suksesvolle films sluit in:

## Verwysings 
## Eksterne skakels 
* 
*
Thomas Bowler

**Thomas Bowler** (1812–1869) was ’n Engelse skilder wat aan die Kaap gewerk het. Hy het veral landskap-, see- en straattonele en belangrike historiese gebeurtenisse geskilder. Van sy werke is in die William Fehr-versameling, William Humphreys-kunsgalery en die Mendelssohn-versameling opgeneem.

## Lewensloop 
[duimnael|links|Die [Burnshill-sendingstasie aan die Keiskammarivier.]]
[duimnael|links|[Tafelbaai, olie op doek.]]
[duimnael|links|Treinbrug oor die [Bergrivier (Wes-Kaap).]]

Thomas William Bowler is op 9 Desember 1812 in Tring, Hertfordshire gebore. Hy was die seun van William Bowler en sy vrou Sarah Butterfield. Hy land op 5 Januarie 1834 aan die Kaap as kneg van die nuwe sterrekundige, Thomas Maclear. Hy verlaat Maclear se diens in Julie 1835, waarna hy deur kapt. Richard Wolfe, die kommandant van Robbeneiland, in diens geneem is, en tot aan die einde van 1838 vir hom werk.

Bouler begin om sy dienste as 'n tekenmeester en landskapskilder in Kaapstad aan te bied. Hy kry 'n pos as tekenmeester by die Diocesan-kollege en van 1842 by die Suid-Afrikaanse Kollege. In dieselfde jaar publiseer hy sy eerste litograaf, die landing van die troepe by Port Natal onder dekking van die H.M.S. *Southampton*. Daarna volg die *Vier Aansigte van Kaapstad* in 1844.

In Mei 1854 keer hy na Engeland terug, waar hy onderrig van die kunstenaar James Duffield Harding ontvang. Hy keer in Maart 1855 na Kaapstad terug. Hy het wyd deur die Kaapkolonie gereis en plekke soos Knysna en Port Elizabeth langs die Tuinroete besoek. Sy reise het 'n groot aantal skilderye en sketse opgelewer.

Bouler is op 24 Oktober 1869 in Londen oorlede. Hy is twee keer getroud, met Jane Hawthorne en Maria Jolly. Tien kinders is uit sy huwelike gebore.

## Bibliografie 
* F.R. Bradlow, *Thomas Bowler, His Life and Work*, Kaapstad, 1967
* F.R. Bradlow, *Thomas Bowler in Mauritius. A detail in the history of contacts between the Cape of Good Hope and Mauritius 1866–1868*, Kaapstad, 1970, A.A. Balkema Publ.
* Bradlow, Frank R.: Thomas Bowler - pictorial historian of the Cape. In: Lantern. Tydskrif vir Kennis en Kultuur. Jaargang 7, nr. 3, Maart 1958

## Verwysings 
## Eksterne skakels 
*
Laaigraaf

regs|duimnael|Trekkergemonteerde laaimeganisme
regs|duimnael|Meganisme van laaikarretjie
'n **Laaigraaf** is 'n swaartoerusting masjien wat gebruik word in konstruksiewerk. Dit kan materiaal soos teer, puin, vullis, sneeu, voeding, gruis, rou voedsel, herwinde materiaal, rots, sand, houtstompe, ens. in of op 'n vragmotor, vervoerband, vervoerhopper, of spoorwegtrok laai.

## Beskrywing 
regs|duimnael|Voorlaaier verwyder sneeu in Jyväskylä, Finland.
'n Laaigraaf is 'n tipe trekker, gewoonlik met wiele, soms op spore, wat 'n voorgemonteerde vierkantige wye bak verbind aan die einde van twee valarms. Dit kan los materiaal vanaf die grond opskep, soos vullis, sand of gruis, en dit beweeg van een plek na 'n ander sonder om die materiaal oor die grond te stoot. 'n Laaigraaf word algemeen gebruik om gestoor materiaal te beweeg en dit in 'n wagtende vragmotor se bak te stort, of in 'n oop loopgraafuitgrawing.

## Galery 

Lêer:Hanomag loader.jpg|'n Hanomag-laaier
Lêer:Compact-Utility-Tractor+Too.jpg|DK45 sonder en met tande op die laaibak
Lêer:UNIMOG excavator.JPEG|UNIMOG toegerus met 'n laaigraaf en slootgrawer
Lêer:Atlas AR55 l.jpg|'n Relatiewe klein laaigraaf
Lêer:Log loader.jpg|'n Houtlaaier met 'n spesialiseerde klou om stompe vir 'n saagmeule te laai
Lêer:Pikes Peak Radlader IMG 20180416 102334.jpg|'n Caterpillar 950K by 'n konstruksieperseel
Lêer:Caterpillar 930G Front View.jpg|Vooraansig van Caterpillar 930G toegerus met 'n laaihark
Lêer:Deutz-Fahr-40hp+1950.jpg|'n Kompakte veeldoeltrekker met 'n aangehegte laaigraaf
Meerhoffkasteel

**Meerhoffkasteel** is 'n alleenstaande koppie naby Nuwerus wat sedert die begin van die blanke vestiging aan die Kaap as 'n uitspanning gebruik is.

Hierdie opvallende spitskoppie lê 15&nbsp;km wes van Nuwerus in die Hardeveld van Namakwaland. In die koppie is 'n vlak grot wat aan 'n hele aantal mense skuiling kan bied. 'n Standhoudende fontein lewer brak water wat soms net-net drinkbaar is. Die spruitjie het die veelseggende naam Varsbrak.

Vir baie jare het die roete van die reisigers van Kaapstad oor die Olifantsrivier na die streke rondom die westelike deel van die Oranjerivier hier verbygegaan. Tussen 1660 en 1664 het die VOC ses reisgeselskappe uitgestuur op soek na die goudstad Vigiti Magna en Monomotapa. VOC-chirurgyn Pieter van Meerhoff (1635–1667) het al hierdie reise meegemaak en sy naam aan die koppie verleen. Hulle is gevolg deur soekers na koper, jagters, boere, avonturiers en mense wat vee wou ruil met en sendingwerk wou doen onder die Namas. Bekende name onder hulle was Jan Danckaert (±1660), Simon van der Stel, Olof Bergh (1643–1724), Peter Kolbe (1657–1725), Johannes Tobias Rhenius (±1700-1751), Jan Philip Giebeler, Jacobus Coetzee (±1730-±1804), Hieronimus Cruse (†1687), Hendrik Hop (1716–1771), Robert Jacob Gordon (1743–1795), Francis Masson (1741–1805), Christian Albrecht (±1773-1815), John Campbell (1766–1840), en Jacob van Reenen (1755–1806). 'n Hele aantal van hierdie besoekers het hul name in die grotwand uitgekerf.

Van Meerhoff was met sy besoek in 1661 die eerste blanke in Suid-Afrika wat 'n kameelperd sien toe hy twee by Meerhoffkasteel teenkom.

In die volksmond het deur die jare heen die naam Meerhoffkasteel baie variasies opgelewer. Later het die plaas bekendgestaan as Mierhoofd Kasteel.

Op 28 Julie 1978 het die Raad vir Nasionale Gedenkwaardighede 'n kopergedenkplaat in die grot aangebring.

## Bibliografie 
* Scholtz, P.L.: Meerhoffkasteel – historiese heuwel in die Hardeveld. dspace.nwu.ac.za/bitstream/handle/10394/5152/No8(1980)
* Stewart, Roger: A selection of essays inspired by maps of the Cape. Tokai: Historical Media, 2016. (The Cape Odyssey, 107).
Boy George

**Boy George** (1961-) is ’n Britse popsanger en liedjieskrywer wat in die vroeë 1980’s saam met die groep *Culture Club* sukses behaal het. Hy was bekend vir sy androgene voorkoms met 'n groot hoed, los klere en baie grimering wat hy gedra het. Onder sy treffers tel *Do You Really Want to Hurt Me?* en *Karma Chameleon*. Sy dwelmverslawing was byna noodlottig in 1986, waarna hy dit afgesweer het.

## Lewensloop 
George Alan O'Dowd is op 14 Junie 1961 in Eltham, Londen gebore. Hy het in 'n groot Ierse werkersklas-familie grootgeword.

In die 1980's verwerf hy bekendheid as die hoofsanger van die musiekgroep *Culture Club*. Hy lewer sy grootste treffers saam met die groep, waaronder *Do You Really Want to Hurt Me?*, *Time* en *Church Of The Poison Mind*. Sy enkelspeler van 1983, *Karma Chameleon*, het die bes verkoopte snit in lande soos Engeland geword.

Ná die aanvang van sy solo-loopbaan was hy vir 'n tyd die leier van die *Jesus Loves You*-groep, waarna hy sy sololoopbaan voortgesit het. Hy bring die meeste van sy album as solo-kunstenaar uit, met verskeie treffers, waarvan *Everything I own* uit 1987 die grootste was.

Hy was ook 'n professionele platejoggie (DJ) en het 'n reeks gemengde musiek-albums uitgebring. Hy het ook saam met verskeie kunstenaars gewerk, insluitende *Antony and the Johnsons*, *Faithless*, *Sash!* en *Erick Morillo*.

In 2009 het hy vier maande van 'n vyftien-maande vonnis vir die aanranding en gevangehouding van 'n manlike metgesel uitgedien.

Sy eerste biografie, *Take It Like a Man* is deur Spencer Bright geskryf en in 1995 deur Harper Collins gepubliseer. Dit was 'n topverkoper in die Verenigde Koninkryk gewees. Sy tweede biografie, *Straight* is deur Paul Gorman geskryf en in 2005 deur Century gepubliseer.

## Diskografie 
duimnael|Boy George in 2013

### Albums 
: Geen kompilasie-albums is in die lys ingesluit nie.
* *Sold* (1987)
* *Tense Nervous Headache* (1988, nie in die VSA.)
* *Boyfriend* (1989, nie in die VSA)
* *The Martyr Mantras* (as *Jesus Loves You*) (1990)
* *Cheapness and Beauty* (1995)
* *The Unrecoupable One Man Bandit* (1998)
* *U Can Never B2 Straight* (2002)
* *Yum Yum* (as *The Twin*) (2004)
* *Ordinary Alien* (2010)
* *This Is What I Do* (2013)

### Enkelspelers 
: Slegs enkelspelers wat onder die naam *Boy George* uitgebring is en relatief gemaklik verkrygbaar is word hier gelys.
* *Everything I Own* (1987)
* *Keep Me in Mind* (1987)
* *Sold* (1987)
* *To Be Reborn* (1987)
* *Live My Life* (1987)
* *No Clause 28* (1988)
* ''Don't Cry* (1988)
* *Don't Take My Mind on a Trip* (1989)
* *You Found Another Guy* (1989)
* *The Crying Game* (1992)
* *Sweet Toxic Love* (1992)
* *Funtime* (1995)
* *Il Adore* (1995)
* *Same Thing in Reverse* (1995)
* *Yes We Can* (2008)
* *Somebody to Love Me* (2011)
* *King Of Everything'' (2013)

## Verwysings 
## Eksterne skakels 
* Amptelike webtuiste 
* Uitgebreide diskografie op Discogs
*
Senzeni na

**Senzeni na?** (Wat het ons gedoen?) is 'n bekende Xhosa/Zoeloe-volksliedjie.

Tradisioneel is dit veral by begrafnisse gesing, maar in die tyd van apartheid het dit ook 'n politieke betekenis gekry as 'n bekende strydlied teen apartheid. Dit het vele weergawes:

## Eksterne skakel 
* YouTube

## Verwysings
Wiener Zentralfriedhof

220px
**Wiener Zentralfriedhof**

----

**Ligging**

Distrik Simmering
Wene, Oostenryk

----

**Opening**

1 November 1874

----

**Oppervlakte**

2,5&nbsp;km² (250 hektaar)

----

220px

**Permanente grafte**

330&nbsp;000

----

**Status**

Steeds in gebruik

Die ***Wiener Zentralfriedhof*** ("Sentrale Begraafplaas van Wene") is die grootste begraafplaas in die Oostenrykse hoofstad Wene wat as laaste rusplek vir aanhangers van alle gelowe dien. Die dodeakker, een van die grootstes in Europa wat 2,5&nbsp;km² met 330&nbsp;000 permanente grafte beslaan, is tegelykertyd 'n parklandskap wat met sy ryk fauna en flora as ontspanningsterrein by hoofstadbewoners en toeriste gewild is. 'n Groot aantal eregrafte vir bekende persoonlikhede en geboue in die Jugendstil maak van die *Wiener Zentralfriedhof*, wat in 1874 geopen is, een van die mees besoekte besienswaardighede in Wene.

## Ligging 
Anders as wat die naam aandui, is die *Wiener Zentralfriedhof* nie in die Weense middestad geleë nie, maar aan die suidoostelike stadsrand gevestig – in Simmering, 'n nedersetting wat in 1874 nog nie deel uitgemaak het van die stadsgebied nie en eers in 1892 by Wene ingesluit is. Die begraafplaas – een van 'n vyftigtal in die Oostenrykse hoofstad – vervul nogtans 'n sentrale funksie as die grootste dodeakker in Wene, met grafkoste wat aansienlik laer is as op ander, meer sentraal geleë begraafplase met beperkte kapasiteite.

Simmering se hoofstraat, die belangrikste verkeersaar in die distrik, bied maklike toegang tot die begraafplaas. In die onmiddellike omgewing van die *Wiener Zentralfriedhof* het talle klipmesselaars, bloemiste en ander besighede, wat dienste in die begraafplaas lewer, hul bedrywe gevestig. Alhoewel die begraafplaas tussen die besige hoofstraat en die spoorlyn, wat die Weense middestad met die lughawe in Schwechat verbind, geleë is, word die uitgestrekte terrein grotendeels teen verkeersgeraas beskerm. Dit is nogtans reg onder een van die vlugroetes na die nabygeleë lughawe geleë, met talle vliegtuie wat op 'n lae hoogte invlieg.

## Verwysings
Voestalpine

**Voestalpine&nbsp;AG** is 'n Oostenrykse aandelemaatskappy met wêreldwye belange in die staal- en tegnologiebedryf. Die onderneming, wat sy hoofkwartier in Linz in die deelstaat Opper-Oostenryk het, is in 1995 gevestig en het sy oorsprong in die staalvervaardiger VÖEST, 'n onderneming wat in 1946 as deel van Oostenryk se genasionaliseerde sleutelbedrywe in die nywerheidsektor gestig is.

Voestalpine het belange in 'n vyftigtal lande, met sowat 500 dogterondernemings en aanlegte, en omstreeks 51&nbsp;600 medewerkers (in 2017/18). Sy aandele word sedert 1995 op die Weense Effektebeurs genoteer. In die fiskale jaar 2017/18 het Voestalpine se omset sowat €12,9 miljard beloop.

Die Suid-Afrikaanse dogteronderneming *voestalpine VAE SA (Pty) Ltd* het sy hoofkwartier in die nywerheidsgebied van Isando in Gauteng, met strategiese sake-eenhede in Isando (tot 2017/18 in Bloemfontein) en Kimberley.

## Verwysings
Supermarine Walrus

Die **Supermarine Walrus** was 'n eenmotorige dubbeldekkervliegboot wat deur die Britse Vlootlugmag en Britse Lugmag tydens die Tweede Wêreldoorlog gebruik is. Die vliegtuig het sy nooiensvlug op 21 Junie 1933 onderneem.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Martialis

**Marcus Valerius Martialis** (ook net as **Martialis** bekend; tussen 38 en 41&nbsp;n.C. tot tussen 102 en 104&nbsp;n.C.) was ’n Romeinse digter van Hispania (nou Spanje) wat die bekendste is vir sy 12 boeke *Epigramme*, wat tussen 86 en 103&nbsp;n.C. gepubliseer is, tydens die bewind van keisers Domitianus, Nerva en Trajanus. In hierdie kort, gevatte satiriese gedigte skryf hy oor die stadslewe en die skandalige bedrywighede van sy tydgenote, en romantiseer hy sy plattelandse opvoeding. Hy het altesaam 1&nbsp;561 geskryf, waarvan 1&nbsp;235 elegiese koeplette is.

Martialis is al die grootste Latynse epigrammatis genoem, en word beskou as die vader van die moderne epigram.

## Verwysings
Juvenalis

**Decimus Iunius Iuvenalis** (in Afrikaans bekend as **Juvenalis**) was ’n Romeinse digter wat in die laat 1ste eeu en vroeë 2de eeu n.C. aktief was. Hy was onder meer die skrywer van *Satires*. Die besonderhede oor sy lewe is onseker, maar verwysings na bekende mense in sy tekste dui daarop dat sy eerste gedigte tussen die laat 1ste eeu en vroeë 2de eeu gepubliseer is.

Juvenalis het minstens 16 gedigte geskryf wat ’n ensiklopediese verskeidenheid onderwerpe van oor die hele Romeinse Ryk insluit. Hoewel die *Satires* ’n belangrike bron vir die bestudering van antieke Rome is, maak die oordrywende en komiese manier waarop hulle geskryf is dit moeilik om aanhalings daaruit as feite te gebruik.
Plautus

**Titus Maccius Plautus** (ook net as **Plautus** bekend; c. 254-184&nbsp;v.C.) was ’n Romeinse dramaturg uit die Oud-Latynse tydperk. Sy komedies is die vroegste Latynse letterkundige werke wat volledig bewaar gebly het. Hy het *Palliata comoedia* geskryf, die genre wat geskep is deur die vader van Latynse letterkunde, Andronicus. 

Nadat sy toneeltalent ontdek is, het hy die name "Maccius" (’n narfiguur in gewilde klugspele) en "Plautus" (’n term wat "met plat voete/ore" beteken) aangeneem. Die meeste van sy komedies is vir ’n Romeinse gehoor aangepas van Griekse modelle, en is dikwels regstreeks geskoei op die werk van Griekse dramaturge. Hy het die Griekse teks ’n geurtjie gegee wat by Romeinse gehore sou aanklank vind.

## Komedies wat bewaar gebly het 
**Amphitryon*        
**Asinaria*
**Aulularia*
**Bacchides*
**Captivi*

**Casina*
**Cistellaria*
**Curculio*            
**Epidicus*
**Menaechmi*

**Mercator*
**Miles Gloriosus*
**Mostellaria*
**Persa*
**Poenulus*

**Pseudolus*
**Rudens*
**Stichus*
**Trinummus*
**Truculentus*

## Verwysings
Noorduyn Norseman

Die **Noorduyn Norseman** is 'n Kanadese vliegtuig wat oorspronklik ontwikkel is vir kommersiële gebruik en later ontwikkel is vir militêre gebruik tydens die Tweede Wêreldoorlog. Die vliegtuig het sy nooiensvlug in Januarie 1935 afgelê. Dit is as beide 'n vlottervliegtuig en landgebaseerde vliegtuig ontwikkel. Dit kon ook toegerus word met 'n ski landingstel.

## Geskiedenis 
Na die nooiensvlug was die eerste modelle bedryf deur *Dominion Skyways* wat later deel van *Canadian Pacific Air Lines* geword het. Gedurende die volgende vyf jaar het Noorduyn slegs sewentien verdere vliegtuie verkoop; aan kommersiële operateurs asook die *Royal Canadian Mounted Police*. Nadat die Tweede Wêreldoorlog uitgebreek het, het die aanvraag na die militêre weergawe van die vliegtuig die hoogte in geskiet.

Die Koninklike Kanadese Lugmag het 38 vliegtuie bestel vir radio- en navigasieopleiding onder beheer van die *Empire Air Training Scheme*. Die *United States Army Air Forces* het eers sewe YC-64 modelle geëvalueer wat in die middel van 1942 afgelewer is. Daarna plaas hulle 'n bestelling vir 746 van die C-64A model. Onder die Leen-en-pagwet is 34 van die vliegtuie aan die *RCAF* verskaf en 43 aan ander Geallieerde lugmagte. Drie is aan die Amerikaanse Vloot verskaf as die JA-1.

Daar was beplan dat Aeronca ook die C-64A sou vervaardig maar dit is gekanselleer. Hulle wel ses C-64B verskaf aan die *Engineering Corps* in 1943. Die vliegtuig was die meeste gebruik as passasier of vragvliegtuig maar dit was ook gebruik vir kommunikasie of om ongevalle af te voer. Produksiue van die Norseman is eers in 1946 deur Noorduyn gestaak. Daarna was dit deur die die *Canadian Car and Foundry Company* oorgeneem. Die laaste van 918 Norseman vliegtuie was eers in Januarie 1960 voltooi. Die laaste kommersiële model het as die die Noreseman V bekend gestaan.

## Tegniese besonderhede 
duimnael|Noorduyn Norseman

## Bron 
* *Bombers 1939–1945* Kenneth Munson, Bounty Books 2012
Beëdigde verklaring

[duimnael|Vasil Levski se beëdigde verklaring, 16 Junie 1872, [Boekarest, Roemenië.]]

'n **Beëdigde verklaring** (Engels: *affidavit*) is 'n geswore verklaring wat onder eed afgelê word. Die persoon wat dit aflê verklaar onder eed dat die inhoud, na die beste van sy kennis, juis en korrek is. Die verklaring word onderteken deur die persoon wat die verklaring maak, asook deur 'n kommissaris van ede ('n persoon wat oor die nodige jurisdiksie beskik om die eedsverklaring te administreer en te bevestig dat die persoon die verklaring onder eed gemaak het). Beëdigde verklarings is van groot belang tydens 'n wettige proses.

'n Gewone verklaring is 'n weergawe van gebeure wat die waarheid kan wees of nie. Dit word nie onder eed of affirmasie afgelê nie. Daarteenoor word 'n beëdigde verklaring onder eed of affirmasie voor ’n kommissaris van ede afgelê. As sulks gee dit voor om die waarheid te wees.

Tydens 'n regsgeding kan getuienis soms deur middel van 'n beëdigde verklaring toegelaat word. Dit skep egter die probleem dat die beskuldigde nie die geleentheid gebied word om die verklaarder te kruisondervra nie. As sulks, kan dit inbreuk maak op die beginsel van *audi alteram partem*, wat een van die hoekstene van natuurlike geregtigheid is.

## Eksterne skakels 
* Vorm vir 'n beëdigde verklaring
Cato die ouere

**Cato die ouere** (Latyn: Cato Major; 234-149&nbsp;v.C), gebore as **Marcus Porcius Cato**, was ’n Romeinse senator en historikus wat bekend was vir sy konserwatisme en teenstand teen hellenisering (vergrieksing). Hy was ook bekend as Cato die sensor (*Cato Censorius*), Cato die wyse (*Cato Sapiens*) en Cato die antieke (*Cato Priscus*) en was die eerste skrywer van geskiedenis in Latyn. 

Hy het gekom uit ’n antieke plebejiese (burgerlike) familie wat bekend was vir hul militêre diens. Soos sy voorouers was Cato verknog aan landbou wanneer hy nie in die weermag was nie. Nadat hy Lucius Valerius Flaccus se aandag getrek het, is hy na Rome gebring waar hy die reeks ampte bekend as *cursus honorum* gevolg het: Hy was agtereenvolgens *tribunus militum* (214&nbsp;v.C.), *quaestor* (204&nbsp;v.C.), *aedile* (199&nbsp;v.C.), *praetor* (198&nbsp;v.C.), junior konsul (195&nbsp;v.C.) saam met Flaccus en sensor (184&nbsp;v.C.). As sensor het hy probeer om Rome se antieke gebruike (*mos maiorum*) te bewaar en "verderflike" Hellenistiese invloede teengestaan. 

Sy bynaam "die ouere" onderskei hom van sy ewe beroemde kleinseun Cato die jongere, wat Julius Caesar teengestaan het.

## Verwysings
Debre Damo

duimnael|265px|regs|Debre Damo in die noorde van Ethiopië.

**Debre Damo** is 'n prominente tafelberg of *amba* noordoos van Aksoem, aan die noordgrens van Ethiopië. Dit verwys ook na die kloosterkompleks op die bergplato wat volgens oorlewering reeds van die 6de eeu af bestaan. Dit is wes van Adigrat, in die Mehakelegnaw-sone van die Tigrai-streek geleë. Die bergplato vorm 'n trapesium van 1&nbsp;km by 400&nbsp;meter, op 'n hoogte van 2&nbsp;216&nbsp;meter bo seespieël.

Die antieke klooster op Debre Damo bevat die oudste staande kerkgebou in Ethiopië en word beskou as die kern van die Ethiopiese kerk. Dit mag net deur mans besoek word en is slegs bereikbaar deur met een van die gevlegte riemtoue teen die 15 meter hoë krans uit te klim. Die klooster is bekend vir sy versameling manuskripte, sommige nog in Ge'ez, en die kerkgebou waarvan die oorspronklike boustyl behoue gebly het.

## Klooster 
duimnael|regs|265px|Die kerk van Debre Damo.
duimnael|regs|265px|Die klimtoue wat na die klooster lei.
Een van Ethiopië se nege Christenheiliges, aboena ("aartsbiskop") Za-Mikael Aregawi, sou die klooster op Debre Damo in die 5de of 6de eeu gestig het. In oorlogstyd was dit 'n toevlug en vesting vir die noordelike aristokrate, en een van die monnike sou instrumenteel wees in die omverwerping van die laaste Zagwe-koning. Op hul beurt het die kloosters baat gevind by die bruikleen van land wat deur die aristokrate toegestaan is.

Die klooster is vir die eerste keer argeologies ondersoek deur E. Litton, wat vroeg in die 20ste eeu 'n Duitse ekspedisie na Noord-Ethiopië gelei het. Toe David Buxton die antieke kerk in die middel 1940's besigtig, was dit volgens hom op die punt van ineenstorting. 'n Paar jaar later het die Engelse argitek D.H. Matthews bygedra tot die restourasie van die gebou. Dit het die herstel van een van die hout-en-klipmure ingesluit wat kenmerkend van die Aksoemitiese argitektuur is.

Thomas Pakenham, wat die kerk in 1955 besoek het, vermeld 'n oorlewering dat Debre Damo, soos die meer bekende Wehni en Amba Geshen, eens as koninklike gevangenis vir opvolgers van die Keiser van Ethiopië gedien het. Pakenham meld dat die buitemure van die kerk bestaan uit lae kalksteenblokke, wat afgewissel word met hout en projekterende stompe wat onder die Ethiopiërs as "aapkoppe" bekend staan. Toe Pakenham die kerk betree, was hy beïndruk met die afwerking:

Die meer as honderd monnike is redelik selfvoorsienend, en elke huis beskik oor 'n waterput wat uit die rots gekerf is. Beendere van gestorwenes word in vlak grotte op die plato geberg.

## Verwysings 
## Eksterne skakels 
* Debre Damo Monastery, ethiopiantreasures.co.uk
Lucretius

**Titus Lucretius Carus** (ook net as **Lucretius** bekend;  15 Oktober&nbsp;99 –  55&nbsp;v.C.) was ’n Romeinse digter en filsoof. Sy enigste bekende werk is die didaktiese filosofiese gedig *De rerum natura* oor die beginsels en filosofie van Epikurisme; dit kan vertaal word as "Oor die Aard van Dinge". Lucretius het al die eer gekry vir die uitdink van die drietydperkstelsel wat van 1834 af deur C.J. Thomsen geformuleer is. Baie min is oor Lucretius se lewe bekend; die enigste feit wat vir seker is, is dat hy óf ’n vriend óf kliënt was van Gaius Memmius, aan wie die gedig gerig en opgedra is.

*De rerum natura* het ’n aansienlike invloed op die Augustyne digters gehad, veral Virgilius (in sy *Aeneid* en *Georgics*) en Horatius. Die werk het in die Middeleeue verdwyn, maar is in 1417 in ’n klooster in Duitsland herontdek.

## Verwysings
Catullus

**Gaius Valerius Catullus** (ook net as **Catullus** bekend;  84-54 v.C.) was ’n Latynse digter uit die laat periode van die Romeinse Republiek. Hy het gedigte in ’n neoteriese (moderne) styl geskryf wat oor persoonlike lewens eerder as klassieke helde gegaan het. Sy werk wat behoue gebly het, word steeds wyd gelees en beïnvloed steeds poësie en ander kunsvorme.

Catullus se gedigte is deur talle ander digters gewaardeer. Hy het digters soos Ovidius, Horatius en Virgilius beïnvloed. Ná die herontdekking van sy werk in die laat Middeleeue was daar weer ’n oplewing in sy gewildheid, al het sy eksplisiete skryfstyl baie lesers geskok.

Sy gedigte is bewaar in ’n versameling van 116 *carmina* (die presiese getal verskil van uitgawe tot uitgawe). Dit kan in drie dele verdeel word volgens hul vorm: 60 kort gedigte (*polymetra*), 8 langer gedigte en 48 epigramme.
Swart-bosbruintjie

'n **Swart-bosbruintjie** (of *Common Bush Brown* soos dit in Engels bekend staan), is 'n vlinder, *Bicyclus safitza*, met 'n aantal subspesies, en behoort tot die familie van vierpootskoenlappers (Nymphalidae). 

## Verspreiding 
Dit kom dwarsoor Afrika voor, insluitend Madagaskar.

## Habitat 
Swart-bosbruintjie kom hoofsaaklik in savanne en oop of afgetakelde droë woude voor, maar in die droë seisoen word dit ook in reënwoude aangetref, waar die woud nie te dig is nie.

## Sien ook 
* Alfabetiese lys van Suid-Afrikaanse vlinders

## Verwysings
Tibullus

**Albius Tibullus** (ook net as **Tibullus** bekend;  55-19&nbsp;v.C.) was ’n Latynse digter en skrywer van treurdigte. Sy eerste en tweede boek met gedigte het bewaar gebly; baie ander tekste wat aan hom toegedig word, is van twyfelagtige oorsprong.

Min is oor Tibullus se lewe bekend. Daar is net ’n paar verwysings na hom deur latere skrywers en ’n kort *Lewe*, wat dalk nie deur hom geskryf is nie. Sy geboorteplek is nie bekend nie en daar is twyfel oor sy geboortenaam. Hy het waarskynlik die status van ’n Romeinse ridder gehad (soos uit *Lewe* blyk), en ’n aansienlike fortuin geërf. Nes Vergilius, Horatius en Propertius, lyk dit of hy die grootste deel daarvan verloor het in 41&nbsp;v.C. in die beslaglegging van Markus Antonius en Octavianus.

Die geleerde Francis Cairns beskou Tibullus as "’n goeie digter, maar nie ’n wonderlike een nie"; Dorothea Wender dink ook hy is ’n minder belangrike digter, maar sê daar is "grasie en afwerking en simmetrie" in sy werk. 

Tibullus skryf onder andere oor sy eerste liefde, wat hy Delia noem maar dalk nie haar regte naam was nie.

## Verwysings
Propertius

**Sextus Propertius** was ’n Latynse treurdigter uit die Augustynse tydperk. Hy is tussen 50 en 45&nbsp;v.C. in Assisium (nou Assisi) gebore en is kort ná 15&nbsp;v.C. dood. 

Propertius se werk wat bewaar gebly het, sluit vier boeke *Elegiae* (treurdigte) in. Hy was ’n vriend van die digters Gallus en Vergilius en deur hulle het hy die beskermheer Maecenas gehad, en deur Maecenas keiser Augustus. Hoewel Propertius nie in sy tyd so bekend was as ander Latynse treurdigters nie, beskou geleerdes hom vandag as een van die groot digters.

Baie min is bekend oor die lewe van Propertius buiten sy eie skryfwerk, maar die algemene voorkoms van obskure mitologie in sy gedigte dui daarop dat hy ’n goeie opvoeding gehad het. Uit die gereelde noem van vriende soos Tullus, die nefie van Lucius Volcatius Tullus (konsul in 33&nbsp;v.C.), en sy gesogte woonplek is dit duidelik hy het tussen die kinders van die rykes beweeg en politieke verbintenisse gehad in die vroeë deel van 20's v.C. Dit was in dié tyd dat hy Cynthia ontmoet het, die ouer vrou wat hom sou inspireer om ’n poëtiese genie te word.

## Verwysings
Grumman TBF Avenger

Die **Grumman TBF Avenger** was 'n bomwerper wat deur die Amerikaanse Vloot gebruik is tydens die Tweede Wêreldoorlog. Vliegtuie deur *General Motors* gebou staan bekend as TBM. Die vliegtuig het sy nooiensvlug voltooi op 1 Augustus 1941. Die vliegtuie het aan die Slag van Midway deelgeneem, en was ook deel van die vliegdekskip USS *Hornet* se vliegtuie.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012